Gemeenskapsbetrokkenheid | Hoërskool Lichtenburg
Hart & Hande-projek
Nelson Mandela het die volgende gesê:
By Hoërskool Lichtenburg skyn ons liggies helder in die hoop dat dit ŉ verskil in ander mense se lewens sal maak. Ons besef hoe belangrik dit is om terug te gee en daarom neem ons leerders deel aan verskeie liefdadigheidsinisiatiewe:
Theo le Roux-fondsinsamelingsprojek
Op 15 April 2014 het Hoërskool Lichtenburg ŉ fondsinsameling vir Theo le Roux, een van sy leerders, gehou. Theo is 14 jaar oud en is met Akute Miëloïede Leukemie gediagnoseer. Op dié dag het ons behoorlik die hare laat waai en sodoende R40 000 ingesamel. Die gemeenskap het ook betrokke geraak en verskeie besighede het ook aan die massa-haarskeer-en-kleur aksie deelgeneem en geld ten bate van die doel geskenk. Later is daar ook ŉ sokkie gehou om verdere fondse in te samel.
Op 21 April 2014 het daar selfs ŉ berig in die Beeld omtrent dié fondsinsamelingsprojek verskyn. In daardie stadium was daar reeds R95 959,37 ingesamel. Op 4 Junie 2014 het Kurt Darren ŉ vertoning ten bate van die fondsinsameling aangebied. Al die ondersteuning van die leerders, ouers en gemeenskap was oorweldigend. Skenkings kan steeds by die skool inbetaal word.
Vir enige navrae, skakel +27 18 632 6202.
J9 Ice Bucket Challenge
Potchefstroom Gimnasium en Hoërskool Sannieshof het ons onlangs uitgedaag om die J9 Ice Bucket Challenge te aanvaar. Op 18 September 2014 het ons die uitdaging die hoof gebied en R4 550 ingesamel. Dié bedrag sal eersdaags aan die J9 Foundation oorhandig word. Ons het weer op ons beurt ŉ uitdaging aan die volgende skole gerig: Hoërskool Klerksdorp en Hoërskool Voortrekker op Bethlehem.
Hoërskool Lichtenburg het onlangs ŉ blikkieskosinsamelingsprojek van stapel gestuur. Alle leerders wat aan dié aksie deelgeneem het en blikkieskos geskenk het, kon vir ŉ dag lank met hul pantoffels by die skool pronk.
Sterkte aan die Adventure leerders wat die naweek in Oos-London aan die SA Kampioenskappe deelneem	12 months ago
Skool sluit vandag om 09:00	12 months ago
Matriekafskeid vanaand!! Kom sien die saal van 12:00 - 14:00; Matrieks stap van 17:00 af in!	12 months ago